หุ้นไทยปิดภาคเช้าร่วง 10 จุด
หุ้นไทยปิดภาคเช้าลดลง 10.0จุดร่วงตามตลาดหุ้นภูมิภาคไม่เลิกกังวลปัญหาหนี้สินในยุโรป
8 ก.พ. 2553

หุ้นไทยปิดภาคเช้าลดลง 10.0จุดร่วงตามตลาดหุ้นภูมิภาคไม่เลิกกังวลปัญหาหนี้สินในยุโรป
ตลาดหลักทรัพย์ปิดตลาดช่วงเช้าวันนี้ที่ระดับ 681.41จุด ลดลง 10.00 จุด(-1.45%)มูลค่าการซื้อขาย 6,472.50 บาท การซื้อขายหุ้นไทยเช้าวันนี้ ดัชนีแกว่งตัวในแดนลบตลอดช่วงเช้า โดยแตะจุดสูงสุดที่ 689.36 จุด และต่ำสุดที่ 680.24 จุด                     นายอภิสิทธิ์ ลิมศุภนาค ผู้ช่วยผู้อำนวยการฝ่ายวิเคราะห์หลักทรัพย์ บล.บีฟิท กล่าวว่า ตลาดหุ้นไทยยังคงได้รับแรงกดดันจากปัญหาเศรษฐกิจในประเทศแถบยุโรป หลังจากที่ตัวเลขดุลการชำระเงินของกรีซ สเปน และโปรตุเกส ออกมา ทำให้เกิดแรงเทขายของนักลงทุนต่างชาติในตลาดหุ้นต่างๆ เพราะไม่มั่นใจกับปัญหาที่จะอาจลุกลามต่อไปในอนาคตจนกระทบกับเศรษฐกิจโลก รวมทั้งปัญหาการเมืองในประเทศยังกดดันตลาดเพิ่มขึ้นด้วย แนวโน้มการซื้อขายหลักทรัพย์ในช่วงบ่ายน่าจะยังคงเป็นเหมือนช่วงเช้า คือ ซึมๆ มูลค่าการซื้อขายน้อย และมีแรงขายหุ้นออกมา โดยให้แนวรับที่ 680-682 จุด และแนวต้านที่ 690 จุด            "นักลงทุนทยอยเทขายหุ้นออกมาเพื่อรอดูสถานการณ์จากยุโรปที่สร้างความกังวลอยู่ และตลาดหุ้นไทยยังซึมต่อเนื่องช่วงบ่าย และแนะนำให้นักลงทุนถือเงินสดไว้ก่อนเพื่อรอดูสถานการณ์"นายอภิสิทธิ์ กล่าว 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           BANPU มูลค่าการซื้อขาย 755.11 ล้านบาท ปิดที่ 530.00 บาท ลดลง  10.00 บาทBBL มูลค่าการซื้อขาย 496.52 ล้านบาท ปิดที่ 107.00 บาท ลดลง   4.50 บาท     PTTEP มูลค่าการซื้อขาย 329.39 ล้านบาท ปิดที่ 129.50 บาท ลดลง   2.50 บาทPTT มูลค่าการซื้อขาย 363.32 ล้านบาท ปิดที่ 216.00 บาท ลดลง   2.00 บาทPTTCH มูลค่าการซื้อขาย 320.57 ล้านบาท ปิดที่  76.25 บาท ลดลง   2.25 บาท